Δεκτή έκανε την παραίτηση του υπουργού Εξωτερικών, Νίκου Κοτζιά, ο πρωθυπουργός Αλέξης Τσίπρας.

Τη θέση του κ. Κοτζιά αναλαμβάνει ο ίδιος ο κ. Τσίπρας, προκειμένου -όπως τονίζεται- «να συνδράμει με όλες του τις δυνάμεις στην επιτυχή ολοκλήρωση της Συμφωνίας των Πρεσπών».

Επιπλέον, ο κ. Τσίπρας ευχαρίστησε θερμά τον Νίκο Κοτζιά για την προσφορά του στην κυβέρνηση και τη χώρα τα τελευταία 3,5 χρόνια.

Λίγο μετά τις 16:00, ο Πρωθυπουργός προχώρησε σε δηλώσεις έξω από το Μέγαρο Μαξίμου, πριν την αναχώρησή του για τις Βρυξέλλες.

Η αιτία της παραίτησης Ν. Κότζια

Αιτία της παραίτησης φέρεται να είναι η ενδοκυβερνητική «κόντρα» με τον υπουργό Εθνικής Άμυνας, Πάνο καμμένο και οι ίσες αποστάσεις που κράτησε ο πρωθυπουργός, Αλέξης Τσίπρας, από τον κ. Καμμένο και τον κ. Κοτζιά.

Όπως υπογράμμιζε το ρεπορτάζ της «Ν», τις προηγούμενες ώρες ήταν ιδιαίτερα βαρύ το κλίμα στη Βασ. Σοφίας, μετά και τη συνεδρίαση του χθεσινού υπουργικού συμβουλίου.

naftemporiki.gr